મહારાષ્ટ્ર: ખેડૂતોનું આંદોલન પરત ખેંચાયું, પરંતુ ખેડૂતો ગુસ્સે કેમ હતા?\nઆ આંદોલનને હવે પરત ખેંચી લેવામાં આવ્યું છે. 

પોતાની માંગો સરકાર સમક્ષ રાખવા માટે ખેડૂતોએ 6 માર્ચના રોજ નાસિકથી રેલી કાઢી હતી. આ હજારો ખેડૂતો પદયાત્રા કરતા મુંબઈ પહોંચ્યા હતા. 

12 માર્ચના રોજ મુંબઈ પહોંચેલા ખેડૂતો જો સરકાર તેમની માંગો ના માને તો મહારાષ્ટ્રની વિધાનસભાનો ઘેરાવ પણ કરવાના હતા. 

તમને આ પણ વાંચવું ગમશે

જોકે, તે પહેલાં જ સરકારને આંદોલનના નેતાઓ સાથે વાતચીત શરૂ કરી દીધી હતી. 

મહારાષ્ટ્ર સરકારના જળ સંશાધન પ્રધાન ગિરિશ મહાજને પણ ખેડૂતો સાથે મંત્રણા કરી હતી. 

સરકાર સાથેની મંત્રણા બાદ ખેડૂત નેતા અશોક ઢવડેએ જાહેરાત કરી હતી કે આ આંદોલન પરત ખેંચવામાં આવે છે. 

આંદોલન પરત ખેંચવા અંગે વાત કરતાં તેમણે કહ્યું હતું કે સરકારે અમારી મોટાભાગની માંગો સ્વીકારી લીધી છે. 

જોકે, ખેડૂતોમાં આટલો ગુસ્સો કેમ હતો તે અંગે બીબીસીએ પી. સાંઇનાથ સાથે વાત કરી હતી. 

સરકાર ખેડૂતોને સાંભળે  

60થી 70 વર્ષની મહિલાઓ ભર ઉનાળે નાસિકથી મુંબઈ ચાલીને પહોંચી રહી છે. તેઓ અત્યંત ગરીબ છે છતાંય પાંચેક દિવસથી કામ પર નથી ગઈ. 

જ્યારે આંદોલન શરૂ થયું ત્યારે માત્ર વીસ હજાર ખેડૂતો તેમાં જોડાયા હતા, આજે આ સંખ્યા લગભગ 50 હજારને પાર કરી ગઈ છે. 

તેઓ ગ્રામીણ વિસ્તારમાં પ્રવર્તમાન સમસ્યાઓને વાચા આપી રહ્યાં છે. આપણે તેમને સાંભળવા જોઈએ. 

હું સરકારને સૂચન કરીશ કે સરકાર તેમને સાંભળવા જોઈએ.

ક્યાં જાય છે કૃષિ ધિરાણ?

રાજ્ય સરકારની લોન માફીની યોજના એવી રીતે જ તૈયાર કરવામાં આવી હતી કે તે નિષ્ફળ થાય. 

આ સ્કીમ લાગુ કરવામાં જ નહીં, પરંતુ તેની યોજનામાં જ ખામી છે. 

બીજું કે, બૅન્કના કરજની વાત કરવામાં આવે છે, તેમાં શાહુકારો દ્વારા આપવામાં આવેલા કરજનો સમાવેશ થતો નથી. 

ખેડૂતો મોટાભાગે શાહુકારો પાસેથી જ નાણા લેતા હોય છે. 

ગ્રામીણ વિસ્તારમાં બૅન્કિંગ વ્યવસ્થા અનેક સમસ્યાઓથી ઘેરાયેલી છે. 

નાણાપ્રધાન તરીકે પ્રણબ મુખર્જી હોય, પી. ચિદમ્બરમ હોય કે અરુણ જેટલી. 

બધાય એવો દાવો કરે છે કે ખેતધિરાણમાં બે ગણો કે ત્રણ ગણો વધારો કર્યો છે. 

તેમની વાત સાચી છે, પરંતુ આ ધિરાણ ખેડૂતોને નથી મળતું. આ ધિરાણ કૃષિક્ષેત્રે સંકળાયેલા આનુષંગિક ઉદ્યોગોને મળે છે. 

ખેડૂતોને ધિરાણ મળવું મુશ્કેલ 

ખેડૂતોને ધિરાણ આપવા માટે કાર્યરત નાબાર્ડ (નેશનલ બેન્ક ફૉર એગ્રિકલ્ચર ઍન્ડ રૂરલ ડેવલપમેન્ટ) દ્વારા વર્ષ 2017માં મહારાષ્ટ્ર જેટલું ધિરાણ આપવામાં આવ્યું, તેનું 53 ટકા ધિરાણ મુંબઈ તથા તેની આજુબાજુના...\n\ntl;dr:
મહારાષ્ટ્રમાં ખેડૂતોએ પોતાની માંગોને લઈને આંદોલન શરૂ કર્યું હતું. જેમાં હજારો ખેડૂતો જોડાયા હતા.